כרטיסיות עם שאלות מכוונות לאפיון הדמויות:

**נחש ואלוהים**

דיאלוג ראשון-פסוקים א-ז:

נחש: המקרא מאפיין את הנחש כערום, מהי עורמה? כיצד הנחש פועל בעורמה? שימו לב כיצד הנחש פותח בדברים עם האישה וכיצד הוא מגיב לתשובתה. מה הוא אומר שמביא לכך  שבסופו של דבר האישה אוכלת מן הפרי? האם לדעתכם הנחש משקר לאישה לגבי מה יקרה אם יאכלו מן העץ?

דיאלוג שני**-** פסוקים ח- יג:

אלוהים: כיצד מיוצג אלוהים בפסוקים? אלוהים מיוצג באופן מיתמם, כמספר עד ולא כמספר כל יודע, הוא לכאורה במקרה מתהלך בגן, הוא אינו יודע היכן האיש והוא גם לכאורה  אינו יודע שהם אכלו מפרי העץ, מדוע הוא מיוצג באופן זה? מה פירוש שאלת האיכה של אלוהים, האם זה רק מקומו הפיזי של האדם?

השוואה- דמות הנחש בדיאלוג הראשון מתחלפת בדמותו של אלוהים בדיאלוג השני, מדוע לדעתכם?

**אישה**

דיאלוג ראשון-פסוקים א-ז:

איך האישה עונה לשאלה הראשונה והתמימה  של הנחש? מה היא משנה מהאיסור שניתן לאיש בפרק ב? כיצד האישה מתייחסת לפרי בהתחלה וכיצד לאחר דברי הנחש?  האם האישה מפתה את האיש לאכול מן הפרי?

דיאלוג שני**-** פסוקים ח- יג:

מדוע האלוהים פונה דווקא לאיש ולא לאישה? היכן, לדעתכם, נכחה האישה בזמן השיחה בין האלוהים והאיש? מדוע האישה מאשימה את הנחש?

השוואה- האם דמותה של האישה משתנה בין שני הדיאלוגים? במה?

**איש**

דיאלוג ראשון-פסוקים א-ז:

מדוע הנחש פנה דווקא לאישה ולא לאיש? היכן לדעתכם נכח האיש בזמן השיחה בין הנחש והאישה? מה פירוש הפאסיביות של האיש?

דיאלוג שני**-** פסוקים ח- יג:

כיצד מגיב האיש לבואו של אלוהים, ומדוע הוא מגיב כך? כיצד הוא עונה על שאלת האל ומה זה מעיד על אישיותו? במה האיש מאשים את האל ובמה הוא מאשים את האישה?

השוואה- האם דמותו של האיש משתנה בין שני הדיאלוגים? במה?